ঋতুপর্ণা চাকমা

ঋতুপর্ণা চাকমা (; জন্ম: ৩০ ডিসেম্বর ২০০৩) একজন বাংলাদেশী পেশাদার নারী ফুটবল খেলোয়াড়। তিনি বাংলাদেশ জাতীয় মহিলা ফুটবল দল ও পারো এফসিতে মধ্যমাঠের খেলোয়াড় বা প্রান্তভাগের খেলোয়াড় হিসেবে খেলে থাকেন।

 প্রাথমিক জীবন 
ঋতুপর্ণা চাকমা ৩০ ডিসেম্বর ২০০৩ সালে রাঙ্গামাটি পার্বত্য জেলার কাউখালী উপজেলায় জন্মগ্রহণ করেন। তিনি আদিবাসী চাকমা সম্প্রদায়ের একজন সদস্য।

তিনি মঘাছড়ি সরকারি প্রাথমিক বিদ্যালয়ে তার প্রাথমিক শিক্ষা সম্পন্ন করেন। বিদ্যালয়ের একজন শিক্ষক বীরসেন চাকমা তাকে ফুটবলের সাথে পরিচয় করান। প্রাথমিক বিদ্যালয়ে থাকাকালীন সময়েই ২০১২ সালে তিনি ফুটবল খেলা শুরু করেন। ২০১৩ সালে, ১০ বছর বয়সে তিনি তার বিদ্যালয়ের প্রতিনিধি হয়ে বঙ্গমাতা গোল্ডকাপ ফুটবল টুর্নামেন্টে অংশগ্রহণ করেন।

চার বোন ও এক ভাইয়ের মধ্যে ঋতু সবার বড়। তার পিতা ও ছোট ভাইয়ের মৃত্যুর পর, তার মা কালাসোনা চাকমা ও বোনেরা তাকে উৎসাহ প্রদান ও সহযোগিতা করেন।

 ক্লাব ক্যারিয়ার 
২০২৩-২৪ মৌসুমে, ঋতু বাংলাদেশ মহিলা ফুটবল লীগে নাসরিন স্পোটিং ক্লাবে যোগদান করেন।

২০২৪ সালে তিনি ঋণ চুক্তির আওতায় ভূটানের ক্লাব রয়্যাল থিম্পু কলেজ এসসিতে যোগ দেন ২০২৪-২৫ এএফসি মহিলা চ্যাম্পিয়ন্স লিগে অংশগ্রহণের জন্য, যেখানে প্রাথমিক পর্বের দুই ম্যাচে একটি গোল করেন।

২০২৫ সালে তিনি ভূটানের আরেকটি ক্লাব পারো এএফসির সঙ্গে চুক্তিবদ্ধ হন এবং প্রথম দুটি ম্যাচে চারটি গোল করেন। 

 আন্তর্জাতিক ক্যারিয়ার 
২০১৯ সালে ঋতুপর্ণা চাকমা বাংলাদেশ জাতীয় মহিলা ফুটবল দলে প্রথমবারের মতো সিনিয়র হিসেবে অভিষিক্ত হন। 

২০২১ সালের ডিসেম্বরে, ঢাকার বীরশ্রেষ্ঠ শহীদ শিপাহী মোস্তফা কামাল স্টেডিয়ামে তিনি শ্রীলঙ্কার বিপক্ষে জোড়া গোল করেন। প্রথমার্ধ ৩-০ এগিয়ে শেষ করে, তহুরা খাতুন এবং শাহেদা আক্তার রিপা বাংলাদেশের পক্ষে দুটি করে শট করেন, যেখানে ঋতুপর্ণা চাকমা এবং অধিনায়ক মারিয়া মান্ডা একটি করে গোল করেন। পরের বছর তিনি ২০২২ সালের সাফ নারী চ্যাম্পিয়নশিপে অংশ নেন, যেখানে বাংলাদেশ প্রথমবারের মত শিরোপা জয় করে। টুর্নামেন্টটি অনুষ্ঠিত হয়েছিল কাঠমান্ডুতে। এ সময় তিনি বাংলাদেশ অনূর্ধ্ব-১৯ দলেও খেলেন এবং এক ম্যাচে শ্রীলঙ্কার বিপক্ষে দুই গোল করেন।

তিনি ২০২২ এবং ২০২৪ সালের সাফ নারী চ্যাম্পিয়নশিপে বিজয়ী দলের সদস্য ছিলেন।

৩০ অক্টোবর ২০২৪ সালে সাফ নারী চ্যাম্পিয়নশিপের ফাইনালে নেপালের বিপক্ষে জয়সূচক গোল করেন ঋতুপর্ণা চাকমা এবং টুর্নামেন্টের সেরা খেলোয়াড়ের পুরষ্কার লাভ করেন। পরের মাসে তিনি ইউরোপিয়ান ক্লাব, উত্তর মেসিডোনিয়ার ব্রেরা টিভেরিজা থেকে প্রস্তাব পান।

এএফসি নারী এশিয়ান কাপ বাছাইপর্বে ২৯ জুন ২০২৫ সালে বাহরাইনের বিপক্ষে বাংলাদেশের ৭-০ গোলে জয়ের ম্যাচে ঋতুপর্ণা চাকমা গোল করেন। ২ জুলাই ২০২৫ সালে ইয়াঙ্গুনে মিয়ানমারের বিপক্ষে ২-১ গোলের ব্যবধানে তিনি দুটি গোল করেন, যা বাংলাদেশের ইতিহাসে প্রথমবারের মতো এএফসি নারী এশিয়ান কাপে যোগ্যতা অর্জনে সহায়তা করে।

 ব্যক্তিগত জীবন 
২০২২ সালের জুন মাসে, ঋতুপর্ণা চাকমার ভাই পার্বন চাকমা বিদ্যুৎস্পৃষ্ট হয়ে মৃত্যুবরণ করেন। ঋতু তার ভাইয়ের উদ্দেশ্যে নিজের একটি গোল উৎসর্গ করেন।

 ক্যারিয়ার পরিসংখ্যান 
স্কোর ও ফলাফল প্রথমে বাংলাদেশের গোলসংখ্যা তালিকাভুক্ত করে, স্কোর কলাম ঋতুপর্ণা চাকমার করা প্রতিটি গোলের পরে স্কোর নির্দেশ করে।
+ঋতুপর্ণা চাকমার করা আন্তর্জাতিক গোলের তালিকানংতারিখস্থানপ্রতিপক্ষস্কোরফলাফলপ্রতিযোগিতা১১০ সেপ্টেম্বর ২০২২দশরথ রঙ্গশালা, কাঠমান্ডু, নেপাল৬-০৬-০২০২২ সাফ নারী চ্যাম্পিয়নশিপে২১৬ সেপ্টেম্বর ২০২২দশরথ রঙ্গশালা, কাঠমান্ডু, নেপাল৪-০৮-০২০২২ সাফ নারী চ্যাম্পিয়নশিপে৩৪ ডিসেম্বর ২০২৩বিএসএসএস মোস্তাফা কালাম স্টেডিয়াম, ঢাকা, বাংলাদেশ২-০৮-০প্রীতি ম্যাচ৪৫-০৫২৪ জুলাই ২০২৪চাংলিমিথাং স্টেডিয়াম, থিম্পু, ভূটান৩-১৫-১প্রীতি ম্যাচ৬২৭ জুলাই ২০২৪চাংলিমিথাং স্টেডিয়াম, থিম্পু, ভূটান৪-২৪-২প্রীতি ম্যাচ৭২৭ অক্টোবর ২০২৪দশরথ রঙ্গশালা, কাঠমান্ডু, নেপাল১-০৭-১২০২৪ সাফ নারী চ্যাম্পিয়নশিপ৮৩০ অক্টোবর ২০২৪দশরথ রঙ্গশালা, কাঠমান্ডু, নেপাল২-১২-১২০২৪ সাফ নারী চ্যাম্পিয়নশিপ৯২৯ জুন ২০২৫থুউন্না স্টেডিয়াম, ইয়াঙ্গুন, মায়ানমার২-০৭-০২০২৬ এএফসি নারী এশিয়ান কাপের যোগ্যতা অর্জন১০২ জুলাই ২০২৫থুউন্না স্টেডিয়াম, ইয়াঙ্গুন, মায়ানমার১-০২-১২০২৬ এএফসি নারী এশিয়ান কাপের যোগ্যতা অর্জন১১২-০১২৫ জুলাই ২০২৫থুউন্না স্টেডিয়াম, ইয়াঙ্গুন, মায়ানমার৫-০৭-০২০২৬ এএফসি নারী এশিয়ান কাপের যোগ্যতা অর্জন১৩ ৭-০

 পুরষ্কার 
নারী জাগরণ শ্রেণিতে (ক্রীড়া) ঋতুপর্ণা চাকমা ‘বেগম রোকেয়া পদক ২০২৫’ লাভ করেন। 
কেন্দ্র|থাম্ব|484x484পিক্সেল|বাংলাদেশ সরকারের প্রধান উপদেষ্টা ড. মুহাম্মদ ইউনুসের কাছ থেকে "বেগম রোকেয়া পদক ২০২৫" গ্রহণ করছেন ঋতুপর্ণা চাকমা

 তথ্যসূত্র 

 বহিঃসংযোগ 
 গ্লোবাল স্পোর্টস আর্কাইভে ঋতুপর্ণা চাকমা

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের আন্তর্জাতিক নারী ফুটবলার
বিষয়শ্রেণী:রাঙ্গামাটি জেলার ব্যক্তি
বিষয়শ্রেণী:নারী ফুটবল মধ্যমাঠের খেলোয়াড়
বিষয়শ্রেণী:বসুন্ধরা কিংসের ফুটবলার
বিষয়শ্রেণী:বাংলাদেশী নারী ফুটবলার
বিষয়শ্রেণী:চাকমা ব্যক্তি
বিষয়শ্রেণী:বাংলাদেশী বৌদ্ধ
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ